**Iubire Sfântă**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubire Sfântă, Minunată,

Tăcută,mereu Te jertfeşti,

Iar pentru lumea vinovată,

Lasat-ai sus, splendori cereşti,

Să vii în inimi ce te cheamă

Inimi murdare de noroi...

Şoptindu-le "să n-aveţi teamă!"

Şi să-Ţi dai Viaţa pentru noi...

Iubire Sfântă... Aş vrea să fiu

Acel din vremuri vechi, hangiu,

Să Te primesc cum se cuvine,

Cu haina care-o am pe mine

Să Te îmbrac... Să-ţi fiu alin...

Apoi, din cerul Tău, senin,

Miresme alese şi cununi

De stele... Toate să le-adun

Şi să le pun pe fruntea Ta,

Să nu mai simţi povara grea,

Durerea, rana spinilor,

În foşnetul măslinilor,

Când vei urca la Golgota!

Iubire Sfântă şi rănită,

De multe ori batjocorită

De oamenii cei răi, ce mor,

Că nu Te lasă-n casa lor...

Şi baţi la usile-ncuiate

La bojdeuci şi la palate

Şi-i chemi mereu pe calea Ta

Să îţi cunoască Dragostea...

Să poarte-n inimă Iubirea

Şi să-nţeleagă ce-i jertfirea!

Iubire Sfântă, minunată,

Mai vino iar ca altădată

În inimi ce nu au Lumină,

Şi dă-le Pacea Ta, senină...

Acum în prag de sărbătoare

Când toţi creştinii, cu mic cu mare,

Serbam pruncul venit de sus:

"Dar unde oare e Isus?"